stanford-oval/wikipedia huggingface dataset:
Koiraluhtakana

| Koiraluhtakana |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Oseanianluhtakanat Hypotaenidia
Laji::  insignis
Kaksiosainen nimi
 Hypotaenidia insignis  (Sclater, 1880) 
Katso myös
   Koiraluhtakana Wikispeciesissä   Koiraluhtakana Commonsissa 
Infobox OKNimi-testi OK: 
Koiraluhtakana (Hypotaenidia insignis) on Papua-Uuden-Guinean kotoperäinen rantakana, joka elää vain Uuden-Britannian saarella. Se populaation koko on alle kymmenentuhatta yksilöä. Philip Lutley Sclater kuvaili lajin holotyypin Kahabadaista vuonna 1880.
Kokonjärvi

Kokonjärvi on seuraavien järvien nimi:
Kokonjärvi, järvi Pelkosenniemellä
Kokonjärvi, järvi Simossa
Kokonjärvi, järvi Urjalan ja Forssan rajalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kokonjärvi”, voi hakea sivunnimihaulla, laajalla sivunnimihaulla tai tekstihaulla.
Kasper Lehikoinen

Kasper Lehikoinen
Kasper Lehikoinen (s. 20. huhtikuuta 1992) on suomalainen sulkapalloilija. Hän on voittanut nuorten EM-pronssia kahdesti sekä Euroopan karsinnan nuorten olympialaisiin. Suomen-mestaruuden Lehikoinen on voittanut kaksinpelissä vuonna 2017 ja nelinpelissä vuonna 2014 (parinaan Marko Pyykönen). BC Bluemintonia edustavaa Lehikoista valmentaa Johnny Askevig.
Ura

Lehikoinen alkoi pelaamaan sulkapalloa 4-vuotiaana. Hän aloitti 12-vuotiaana yhteistyön henkilökohtaisen valmentajan Johnny Askevigin kanssa.
Huhtikuussa 2009 Lehikoinen voitti 19-vuotiaiden EM-pronssia itseään kaksi vuotta vanhempien seurassa. Helmikuussa 2010 hän edusti Suomea joukkueiden EM-kilpailuissa voittaen neljästä kaksinpelistään kolme. Hän voitti Euroopan karsinnan nuorten olympialaisiin Tanskassa. Hän sai villin kortin Manchesterin EM-kilpailuihin, mutta hävisi ensimmäisen kierroksen ottelunsa. Vuonna 2011 hän saavutti toistamiseen pronssia nuorten EM-kilpailuissa.
Kemplampi

| Kemplampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°44′19″N, 26°58′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pitkälampeen 
Järvinumero:  14.923.1.128
Mittaustietoja
Pinnankorkeus:  102,2 m  
Pituus:  380 m  
Leveys:  110 m  
Rantaviiva:  0,979 km  
Pinta-ala:  2,848 ha  
Saaria:  ei saaria 
 fiKemplampi 
Kemplampi  on Etelä-Savossa Mikkelissä  Kolonkylän lähellä sijaitseva lampi.
Maantietoa

Lampi on 380 metriä pitkä, 110 metriä leveä, ja sen pinta-ala on 2,8 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 102,2 metriä mpy.
Kaukalampi

Kaukalampi on kylä Mäntsälässä. Kylässä on noin 290 asukasta (2009). Se sijaitsee vanhan Helsinki–Lahti-tien (seututie 140) varrella noin kahdeksan kilometrin päässä Mäntsälän kirkonkylästä. Kylän läpi virtaa Mustijoki, joka levenee kylän kohdalla pieneksi lammeksi, Kaukalammeksi, jonka mukaan kylä on nimetty. Kylä jakautuu Ylikylään ja Alikylään.
Kaukalammen kylänraitti on osa 1700-luvulta peräisin olevaa Helsinki–Hollola-maantietä. Kohdassa, jossa on nykyisin huoltoasema, tie haarautui Kärkölään. Helsinki–Lahti-pikatie valmistui vuonna 1956. Vuonna 1985 sen viereen valmistui moottoriliikennetie, joka muutettiin moottoritieksi 2000-luvun alussa. Kylän halki kulkevat myös maakaasuputki ja Lahden oikorata.
Kaukalammen koulu aloitti toimintansa Yli-Sipilän talossa ja sai oman rakennuksensa vuonna 1910. Koulu on lakkautettu.
Etolan kartano sijaitsee Kaukalammella.
Kaukalopallon maailmanmestaruuskilpailut 2000

Kaukalopallon maailmanmestaruuskilpailut 2000 pelattiin Ruotsin Skellefteåssa. Suomi voitti kaikki neljä peliään ja otti MM-kullan. Suomi voitti alkusarjassa Ruotsin, Valko-Venäjän ja Venäjän, joka kaatui myös MM-finaalissa.
Koivumaisema

| Koivumaisema |
| --- | --- |

Nimi:  Koivumaisema
Tekijä:  Berndt Lindholm
Valmistumisvuosi:  1864
Taiteenlaji:  Maisemamaalaus
Teostyyppi:  Maalaus
Materiaali:  Öljyväri ja paperi (maalauspohja)
Korkeus:  22,5  cm
Leveys:  24  cm
Kokoelma:  Kansallisgalleria
Sijainti:  Kansallisgalleria
Koivumaisema on Berndt Lindholmin (1841-1914) öljymaalaus paperille vuodelta 1864. Vuonna 1896 Ateneumin taidemuseolle lahjoitetun maalauksen koko on 22,5 × 24 cm.
Lindholm oli aloittanut edellisenä vuonna opiskelun Düsseldorfin taideakatemiassa. Hän oli kuitenkin tyytymätön opetukseen ja lähti oppien vastaisesti piirtämään ja maalaamaan luontoon Münchenin ympäristöön. Lindholmin pyrki tuolloin maisemissaan maalauksellisuuteen, mikä näkyy myös Koivumaisemassa.
Taidehistorian kannalta tärkeää Lindholmissa oli, että hän oli ensimmäinen suomalainen taidemaalari, joka ymmärsi modernin ulkoilmamaalauksen merkityksen ja sovelsi sitä elämänsä aikana tuotantoonsa.
Aiheesta muualla

Teos Suomen Kansallisgallerian verkkosivuilla[vanhentunut linkki]
Kasper Koskinen

| Kasper Koskinen> Henkilötiedot |
| --- | --- |
Syntynyt: 10. huhtikuuta 2000 (ikä 24) Turku, Suomi
Kansalaisuus:   Suomi
Jääkiekkoilija
Lempinimi:  Kossu
Pelipaikka:  oikea laitahyökkääjä
Maila:  vasen
Pituus:  174 cm
Paino:  77 kg
Seura
Seura:  ei joukkuetta
Pelaajaura
Pääsarjaura:  2021–
Aik. seurat:  TPS (SML) TUTO Hockey (Mestis)
Kasper Koskinen (s. 10. huhtikuuta 2000 Turku) on suomalainen jääkiekkoilija. Hän on pelipaikaltaan oikea laitahyökkääjä.
Ura

Koskinen on Turun Palloseuran kasvatti. Hänet nimettiin kaudeksi 2021–2022 yli-ikäisenä seuran U20-joukkueen varakapteeniksi. Koskinen oli tehoilla 19+21=40 TPS:n toiseksi paras pistemies Vili Munkin jälkeen. Pudotuspeleissä hän oli neljällä osumallaan joukkueen paras maalintekijä ja Koskinen jakoi sisäisen pistepörssin voiton Aron Kiviharjun kanssa. Hän voitti kauden päätteeksi U20 SM-pronssia. Joulukuussa 2021 TPS nosti Koskisen SM-liigajoukkueensa vahvuuteen, kun joukkueesta oli useita pelaajia sivussa loukkaantumisten ja alle 20-vuotiaiden MM-kisaedustusten vuoksi. Hän teki liigadebyyttinsä 15. joulukuuta 2021 KooKoota vastaan. Koskinen merkittiin TPS:n nelosketjun vasempaan laitaan Samuli Vainionpään ja Aarne Intosen viereen. Hän sai ottelussa jääaikaa 10.05 minuuttia. Koskinen toimi myös sijaiskärsijänä, kun TPS sai joukkuerangaistuksen liian monesta pelaajasta jäällä.
Kaudeksi 2022–2023 Koskinen teki TPS:n kanssa vuoden mittaisen SM-liigasopimuksen. Hän pelasi varsinaisen tulokaskautensa aikana 29 runkosarjaottelua tehopistein 2+1=3 ja kolme playoff-ottelua ilman tehopisteitä. Koskinen teki liigauransa avausmaalin 5. tammikuuta 2023 Pelicansia vastaan. Hän keräsi ottelusta teholukeman +2. BMW Premium Selection valitsi Koskisen ottelun Alumnien tähtien kolmostähdeksi. Mestarien liigassa hän pelasi kaksi ottelua tehden yhden syöttöpisteen. Syyskuussa 2022 TPS lainasi Koskisen toistaiseksi voimassa olevalla sopimuksella Mestis-joukkue TUTO Hockeyn riveihin. Hän pelasi siellä 16 runkosarjaottelua tehopistein 1+2=3.
Alkukaudella 2023–2024 Koskinen pelasi TPS:ssä kahdeksan runkosarjaottelua ilman tehopisteitä, kunnes marraskuussa 2023 seura vuokrasi hänet alustavasti 16. joulukuuta asti kestävällä sopimuksella TUTOon. Joulukuun lopulla Kaskisen vuokrasopimusta jatkettiin kauden loppuun. Siirtotakarajalla helmikuussa 2024 hänen sopimuksensa TPS:n kanssa purettiin yhteisymmärryksessä ja Koskinen siirtyi TUTOn sopimuspelaajaksi.
Katja Kean

Katja Kean, kuva vuodelta 2014
Katja Kean, tunnettu myös nimellä Katja K, syntyjään Sussi La Cour Jacobsen (s. 7. helmikuuta 1968) on tanskalainen yrittäjä, näyttelijä ja julkisuuden henkilö. Vuosina 1996-2000 hän esiintyi lukuisissa aikuisviihde-elokuvissa.  Liikkeenjohtoa Kean on opiskellut Roskilden yliopistossa. Keanilla oli oma nimikkoalusvaatemallistonsa, mutta hänen yrityksensä ajautui konkurssiin vuonna 2013.
Lisää aiheesta

Katja Kean (iafd)
Kon Pouh Keng Kang

| Kon Pouh Keng Kang> រឿងកូនពស់កេងកង |
| --- | --- |

Ohjaaja:  Fay Sam Ang
Käsikirjoittaja:   Fai Sam Ang  Mao Samnang 
Tuottaja:  Thunya Nilklang
Kuvaaja:  Saray Chan
Pääosat:  Pich Chanboramey
Valmistustiedot
Valmistusmaa:  Kambodža
Ensi-ilta:  2001
Kesto:  108 min
Alkuperäiskieli:  khmer
Aiheesta muualla
IMDb 
Infobox OKNimi-testi OK: 
Kon Pouh Keng Kang (khmeriksi រឿងកូនពស់កេងកង) on kambodžalainen kauhuelokuva vuodelta 2001. Se kertoo tytöstä, joka on puoliksi käärme, puoliksi ihminen. Hänen hiuskiehkuransa muuttuvat pieniksi käärmeiksi.
Kolkin kartano

Kolkin kartano on kartano Merikaarrossa, Vaasan Vähässäkyrössä. Kartano on rakennettu 1700–1800-luvun vaihteessa ja se kuuluu ympäristöineen Suomen valtakunnallisesti merkittäviin rakennettuihin kulttuuriympäristöihin.
Nykyisillään kartanoa on kunnostettu ja siellä järjestetään ravintola- ja juhlatoimintaa.
Kolkkala

Kolkkala voi tarkoittaa seuraavia asioita:
Sukunimenä:
Reeta-Mari Kolkkala (s. 1969), suunnistaja
Väinö Kolkkala (1883–1952), toimittaja ja kirjailija
Taina Ojaniemi, (ent. Kolkkala, o.s. Uppa, s. 1976), keihäänheittäjä, poliisi
Paikannimenä:
Kolkkala, asuinalue Kotkassa Kalliokosken kaupunginosassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kolkkala”, voi hakea sivunnimihaulla, laajalla sivunnimihaulla tai tekstihaulla.
Kokongi

Silkkiperhosen toukan kotelokoppa
Kokongi on silkkiperhosen toukan kotelokoppa, josta saadaan silkkikuitua. Pinta- ja sisäosista saadaan lyhytkuituista schappe-silkkiä, ja väliin jäävästä kerroksesta saadaan jopa melkein kilometri yhtenäistä silkkikuitua.
Aiheesta muualla

Kuvia tai muita tiedostoja aiheesta Kokongi Wikimedia Commonsissa
Keystone Studios

Keystone-studiot noin vuonna 1917.
Keystone Kops -poliisit heille tyypillisessä asennossa gangsterifilmissä vuodelta 1914. Äärioikealla Roscoe Arbuckle.
Keystone Studios oli vuonna 1912 Los Angelesiin, Yhdysvaltoihin perustettu elokuvastudio. Sen perusti kanadalainen Mack Sennett, joka sai rahoituksen studiota varten New York Motion Picture Companylta. Ensimmäinen studion tuottama elokuva oli 1912 valmistunut Cohen Collects a Debt, ja samana vuonna valmistui myös ensimmäinen Keystone Kops -lyhytelokuva Hoffmeyer's Legacy. Studio tuotti vuonna 1914 elokuvan Tillie's Punctured Romance, joka oli ensimmäinen yhdysvaltalainen täyspitkä komediaelokuva. Keystone-studion näyttelijöihin kuuluivat muun muassa Roscoe Arbuckle, Charles Chaplin, Marie Dressler, Gloria Swanson, Mabel Normand, Ben Turpin, Harry Langdon, Harold Lloyd ja Chester Conklin. Studiosta tuli vuonna 1915 itsenäinen osa Triangle Film Corporationia. Vuonna 1917 Sennett lähti studion palveluksesta ja perusti Mack Sennett Comedies -studion. Keystone meni konkurssiin vuonna 1935.
Nykyään Keystone-nimeä käyttää yritys, joka syntyi vuonna 2007 elokuvatuotantoyhtiö Cinevillen ja DVD-elokuvajakelija Westlake Entertainmentin fuusioiduttua.
Katarina Srebotnik

| Katarina Srebotnik |
| --- | --- |

Henkilötiedot
Syntynyt: 12. maaliskuuta 1981 (ikä 43)
Kansalaisuus:   Slovenia
Tennispelaaja
Pituus:  180 cm
Paino:  65 kg
Kätisyys:  oikea
Ammattilaisena:  1995–
Palkintorahat:  8 183 703 USD
Kaksinpeli
Paras sijoitus:  20. (7.8.2006)
Turnausvoittoja:  4
Voitot/tappiot:  377–281
Grand Slam -turnauksissa
Australian avoimet:  3. kierros (2003, 2007, 2008)
Ranskan avoimet:  4. kierros (2002, 2008)
Wimbledon:  3. kierros (2005, 2006, 2007)
Yhdysvaltain avoimet:  4. kierros (2008)
Nelinpeli
Paras sijoitus:  1. (4.7.2011)
Turnausvoittoja:  30
Voitot/tappiot:  754–421
Grand Slam -turnauksissa
Australian avoimet:  välierät (2006, 2011)
Ranskan avoimet:  loppuottelu (2007, 2010)
Wimbledon:  voitto (2011)
Yhdysvaltain avoimet:  loppuottelu (2006)
Aiheesta muualla
ITF
WTA
Katarina ”Kata” Srebotnik (s. 12. maaliskuuta 1981) on slovenialainen tennispelaaja. Hän syntyi Slovenj Gradecissa maan pohjoisosassa, lähellä Itävallan rajaa.
Srebotnik on pelannut olympialaisissa vuonna 2000 Sydneyssä, vuonna 2004 Ateenassa ja vuonna 2012 Lontoossa. Kaksinpelin Grand Slam -turnauksissa hän on yltänyt parhaimmillaan neljännelle kierrokselle Ranskan avoimissa vuosina 2002 ja 2008 sekä Yhdysvaltain avoimissa vuonna 2008. Grand Slam -voittoja hän on saavuttanut sekanelinpelissä sekä kerran nelinpelissä.
Menestys Grand Slam -turnauksissa > Sekanelinpeli

Srebotnik kuului sekanelinpelin voittaneeseen pariin seuraavissa neljässä Grand Slam -turnauksissa:
Ranskan avoin tennisturnaus 1999
Parina Piet Norval
Vastustajaparina Rick Leach & Larisa Neiland
Yhdysvaltain avoin tennisturnaus 2003
Parina Bob Bryan
Vastustajaparina Daniel Nestor & Lina Krasnoroutskaja
Ranskan avoin tennisturnaus 2006
Parina Nenad Zimonjić
Vastustajaparina Daniel Nestor & Jelena Lihovtseva
Australian avoin tennisturnaus 2011
Parina Daniel Nestor
Vastustajaparina Paul Hanley & Chan Yung-jan
Lisäksi hän pääsi loppuotteluun Yhdysvaltain avoimissa 2002 ja 2005, Ranskan avoimissa 2007 ja 2008 sekä Wimbledonissa 2008 pareinaan Bob Bryan, Nenad Zimonjić ja Mike Bryan.
Menestys Grand Slam -turnauksissa > Naisten nelinpeli

Srebotnik on ollut myös naisten nelinpelin finaalissa mukana viidesti, ja voittanut yhden mestaruuden:
Yhdysvaltain avoin tennisturnaus 2006
Parina Dinara Safina
Vastustajaparina Nathalie Dechy & Vera Zvonarjova
Ranskan avoin tennisturnaus 2007
Parina Ai Sugiyama
Vastustajaparina Alicia Molik & Mara Santangelo
Wimbledonin tennisturnaus 2007
Parina Ai Sugiyama
Vastustajaparina Cara Black & Liezel Huber
Ranskan avoin tennisturnaus 2010
Parina Květa Peschke
Vastustajaparina Serena Williams & Venus Williams
Wimbledonin tennisturnaus 2011
Parina Květa Peschke
Vastustajaparina Sabine Lisicki & Samantha Stosur
Muita saavutuksia

Srebotnik suoriutui kaksinpelin voittajaksi neljässä WTA-turnauksessa:
Estoril Open (Portugali 1999)
Vastustajana finaalissa Rita Kuti-Kis
Abierto Mexicano Telcel (Meksiko 2002)
Vastustajana finaalissa Paola Suárez
ASB Classic (Uusi-Seelanti 2005)
Vastustajana finaalissa Shinobu Asagoe
Nordea Nordic Light Open (Ruotsi 2005)
Vastustajana finaalissa Anastasija Myskina
Aiheesta muualla

Katarina Srebotnik WTA:n sivuilla (englanniksi)
Wikimedia Commonsissa on kuvia tai muita tiedostoja aiheesta .
Kesäyön unelma (vuoden 1935 elokuva)

| Kesäyön unelma> A Midsummer Night’s Dream |
| --- | --- |

Ohjaaja:   Max Reinhardt  William Dieterle 
Käsikirjoittaja:   Charles Kenyon  Mary C. McCall, Jr.  William Shakespeare (näytelmä) 
Perustuu:  William Shakespeare näytelmään
Tuottaja:  Max Reinhardt
Säveltäjä:  Felix Mendelssohn Bartholdy
Kuvaaja:   Hal Mohr  Fred Jackman  Byron Haskin  H. F. Koenekamp 
Leikkaaja:  Ralph Dawson
Tuotantosuunnittelija:  Anton Grot
Pukusuunnittelija:  Max Rée
Lavastaja:  Anton Grot
Pääosat:   Ian Hunter  James Cagney  Mickey Rooney  Olivia de Havilland 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  9. lokakuuta 1935
Kesto:  133 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kesäyön unelma (A Midsummer Night’s Dream) on  Max Reinhardtin ja William Dieterlen ohjaama elokuva vuodelta 1935. Se on elokuvaversio Reinhardtin Hollywood Bowlissa ohjaamasta William Shakespearen samannimisestä näytelmästä. Hollywood Bowlissa esiintyneistä näyttelijöistä useimmat korvattiin Warnerin sopimusnäyttelijöillä. Poikkeuksena oli Hermiaa näytellyt Olivia de Havilland, jolle Kesäyön unelma oli samalla ensimmäinen elokuva.
Kesäyön unelma sai Oscar-palkinnot parhaasta kuvauksesta ja leikkauksesta. Lisäksi se oli ehdolla parhaaksi elokuvaksi.
Näyttelijät

| 0 | 1 | 2 |
| --- | --- | --- |
|  James Cagney  | … |  Bottom   |
|  Ian Hunter  | … |  Theseus   |
|  Olivia de Havilland  | … |  Hermia   |
|  Grant Mitchell  | … |  Egeus   |
|  Mickey Rooney  | … |  Puck   |
|  Ross Alexander  | … |  Demetrius   |
|  Victor Jory  | … |  Oberon   |
|  Joe E. Brown  | … |  Flute   |
|  Hobart Cavanaugh  | … |  Philostrate    |
Aiheesta muualla

Kesäyön unelma Internet Movie Databasessa (englanniksi)
New York State Writers Institute: A Midsummer Night's Dream University at Albany – State University of New York. (englanniksi)
Khaled Azaiez

| Henkilötiedot |
| --- | --- | --- |
Syntymäaika: 30. lokakuuta 1976 (ikä 47)
Syntymäpaikka: Tunisia
Seura
Seura:  Tunisia
Tehtävä: maalivahtivalmentaja
Seurat
| Vuodet | Seura | O (M) |
| 2000–2006 2006–2008 | Club Africain AS Marsa |  |
Maajoukkue
| 1993 2001–2004 |  Tunisia U-17  Tunisia |  5 (0) |
Valmennusura
2010–:  Tunisia (maalivahtiv.)
| Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Maa:   Tunisia> Miesten jalkapallo. |
| --- | --- | --- | --- |
|  Kultaa | Tunisia 2004 | Jalkapallo |  |
Khaled Azaiez (s. 30. lokakuuta 1976) on tunisialainen entinen jalkapallomaalivahti, joka pelasi urallaan Club Africainissa ja AS Marsassa. Hän oli myös voittamassa Afrikan-mestaruutta vuoden 2004 Afrikan-mestaruuskisoissa.
Ura

Azaiez aloitti uransa Club Africainissa, jossa hän pelasi kuusi kautta ennen siirtymistään AS Marsaan vuonna 2006. Uudessa joukkueessa Azaiez voitti ensimmäisellä kaudellaan Tunisian liigacupin. Turnaus lopettiin myös samaan kauteen 2006–2007. Hän pelasi joukkueessa kaksi kautta ennen uransa päättämistä.
Ura > Maajoukkueura

Azaiez pelasi ensimmäisen maaottelunsa vuonna 2001 ja oli kolme vuotta myöhemmin Tunisian jalkapallomaajoukkueen mukana voittamassa Afrikan–mestaruutta vuoden 2004 kisoissa. Samoissa kisoissa hän pelasi ensimmäisen arvokisaottelunsa Guineaa vastaan 1. helmikuuta 2004, ottelu päättyi 1-1. Yhteensä Azaiez pelasi 5 maaottelua Tunisian maalilla.
Saavutukset

Tunisian liigacup: 2007
Afrikan–mestaruus: 2004
Valmennusura

Pelaajauransa jälkeen Azaiez on toiminut vuodesta 2010 lähtien Tunisian maajoukkueen maalivahtivalmentajana.
Khaled

| Khaled Hadj Brahim |
| --- | --- |
 Khaled vuonna 2011
Henkilötiedot
Syntynyt: 29. helmikuuta 1960 (ikä 64)
Ammatti:  Laulaja-lauluntekijä
Muusikko
Taiteilijanimi:  Khaled
Laulukielet:  arabia
Aktiivisena:  1973–
Tyylilajit:  Rai, pop, blues, jazz
Soittimet:  Kitara, rummut, banjo, viulu
Levy-yhtiöt:  Universal Records
Aiheesta muualla
khaled-lesite.artistes.universalmusic.fr
  [ Muokkaa Wikidatassa ] [ ohje ]  
Khaled (s. 29. helmikuuta 1960 Sidi-el-Houri, Oran, Ranskan Algeria) on algerialainen muusikko, jota on useasti nimitetty raï-musiikin kuninkaaksi. Hän on asunut jo vuosia Ranskassa. Khaled laulaa useimmiten arabiaksi, mutta toisinaan kappaleilla kuullaan myös ranskaa ja muita kieliä.
Elämä

Khaled syntyi vuonna 1960 Sidi-el-Hourissa, Algeriassa. Hän oli poliisin poika ja kasvoi Oranissa. Hänen ensimmäinen singlensä, Trig Lycee, ilmestyi jo vuonna 1974. 1980-luvulla Khaled lisäsi musiikkiinsa vaikutteita länsimaisesta populaarimusiikista. Tästä tyylistä käytetään nimitystä raï. Algerian hallitus ei hyväksynyt raï-musiikkia, joten Khaledin täytyi muuttaa Ranskaan vuonna 1986.
Khaledin läpimurto oli vuonna 1992 ilmestynyt albumi Khaled. 1990-luvulla hän teki yhteistyötä hip hop -artistien kanssa. Vuonna 1999 hän levytti yhdessä Rachid Tahan ja Faudelin kanssa livealbumin 1,2,3 Soleils.
Yksi Khaledin tunnetuimmista kappaleista on ”Aïcha”, josta monet eri artistit ovat tehneet eri versioita.
Khaled esiintyi myös vuoden 2010 jalkapallon MM-kisojen avajaisissa, joissa hän esitti kappaleen ”Didi”.
Diskografia > Studioalbumit

Kutché (1988)
Khaled (1992)
N'ssi N'ssi (1993)
Sahra (1997)
Hafla (1998)
1,2,3 Soleils (1999)
Kenza (2000)
Ya-Rayi (2004)
Liberté (2009)
C’est la vie (2012)
Diskografia > Kokoelma-albumit

1991: Le Meilleur de Cheb Khaled
1992: Le Meilleur de Cheb Khaled 2
2005: Forever King
2005: Spirit of Rai
2005: Les Annees Rai
2006: Salou Ala Nabi
2006: Maghreb Soul - Cheb Khaled Story 1986-1990
2006: Anajit Anajit
Best of Khaled (2007)
Aiheesta muualla

Kuvia tai muita tiedostoja aiheesta Khaled Wikimedia Commonsissa
Kivijoki (täsmennyssivu)

Kivijoki voi tarkoittaa ainakin seuraavia asioita:
Kivijoki, kylä Hattulassa.
Kivijoki, joki Inarissa.
Kivijoki, joki Kajaanissa.
Kivijoki, joki Karttulassa.
Kivijoki, joki Kittilässä.
Kivijoki, joki Kuhmossa.
Kivijoki, joki Iissä ja Ranualla.
Kivijoki, joki Pietarissa Venäjällä.
Kivijoki, joki Suomussalmella.
Kivijoki, joki Utajärvellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kivijoki”, voi hakea sivunnimihaulla, laajalla sivunnimihaulla tai tekstihaulla.
Kobi Marimi

| Kobi Marimi |
| --- | --- |

Henkilötiedot
Syntynyt: 8. lokakuuta 1991 (ikä 33) Ramat Gan, Israel
Ammatti:  laulaja, näyttelijä
Muusikko
Laulukielet:  englanti
Aktiivisena:  2017–
Tyylilajit:  pop
Soittimet:  laulu
  [ Muokkaa Wikidatassa ] [ ohje ]  
Kobi Marimi (hepr. ‏קובי מרימי‎, s. 1991 Ramat Gan, Israel), on israelilainen laulaja. Hän voitti Israelin euroviisukarsinnan HaKokhav HaBan kuudennen tuotantokauden ja edusti näin Israelia vuoden 2019 Eurovision laulukilpailussa, jotka pidettiin Tel Avivissa, Israelissa. Marimi on valmistunut ammattinäyttelijäksi ja voitti "lupaavimman näyttelijän" -palkinnon Israelin musiikki- ja teatterifestivaaleilla.
Nuoruus

Marimi syntyi ja varttui Ramat Ganissa, Israelissa. Hän opiskeli Nissan Nativ -nimisessä musiikkistudiossa ja opiskelujensa aikana hän esiintyi The Caucasian Chalk Circle, The Comic Illusion ja Prayer -nimisissä näytelmissä. Valmistumisensa jälkeen hän esiintyi myös näytelmissä nimeltä Every Living Thing Needs ja Chambaloo’s Treasure, sekä esitti Natanin roolia Messiah-näytelmässä. Natan-roolistaan hän voitti "lupaavimman näyttelijän" -palkinnon vuoden 2017 musiikkijuhlilla Bat Yamissa.
Yksityiselämä

Marimi asuu Tel Avivissa ja työskentelee siellä baarissa.
Konginkankaan koulu

| Konginkankaan koulu |
| --- | --- |

Sijainti:  Kansakoulutie 1A, 44400 Konginkangas, Äänekoski
Koordinaatit:  62.77769°N, 25.80872°E
Tyyppi:  suomenkielinen alakoulu
Perustettu:  1867
Rehtori:  Heikki Sarja 
Luokat:  1–6
Opiskelijoita:  72 (2022, luokka-asteet 1-6)
Verkkosivut
Konginkankaan koulu on Äänekosken Konginkankaan kirkonkylässä toimiva peruskoulun alakoulu (luokka-asteet 1–6). Vuonna 2022 (2023) Konginkankaan koulua kävi 72 (63) perusasteen opiskelijaa.
Konginkankaan koulu Äänekoskella
Konginkankaan koulun historia alkaa vuonna 1867 perustetusta, Keski-Suomen ensimmäisestä kansakoulusta. Nykyään naapurikiinteistöissä sijaitsevat muun muassa Konginkankaan kotiseutumuseo, Konginkankaan seurakuntatalo ja Konginkankaan kirkko.
Käsipallo kesäolympialaisissa 2020 – miesten turnaus

Miesten käsipalloturnaus Tokion olympialaisissa 2020 käydään Yoyogi National Stadiumilla, Tokiossa. Alkulohkojen ottelut pelataan 24. heinäkuuta – 1. elokuuta. Pudotuspelit alkavat 3. elokuuta ja loppuottelu pelataan 7. elokuuta. Turnaukseen osallistuu 12 joukkuetta. Hallitsevana mestarina turnaukseen lähtee Tanska.